สังคมข่าวหุ้น
*ตลาดหุ้นไทยเปิดเทรดวันแรกของปี ดีดแรงซะจนตกขบวนกันระนาว ดัชนีขึ้นสูงสุด 1,597.92 จุด เกือบทะลุ 1,600 จุด ก่อนจะมาปิด 1,595.82 จุด บวกไป 15.98 จุด ท่ามกลางมูลค่าการซื้อขายกว่า 54,494 ล้านบาท ได้รับแรงหนุนจากหุ้นพลังงาน และปิโตรเคมี ส่วนนักลงทุนสถาบันซื้อสุทธิ 5,099 ล้านบาท นอกนั้นพากันขายหมดทั้งบัญชีโบรกฯ รายย่อย และฝรั่งตาน้ำข้าว
2 ม.ค. 2563

คาเฟอีน
*ตลาดหุ้นไทยเปิดเทรดวันแรกของปี ดีดแรงซะจนตกขบวนกันระนาว ดัชนีขึ้นสูงสุด 1,597.92 จุด เกือบทะลุ 1,600 จุด ก่อนจะมาปิด 1,595.82 จุด บวกไป 15.98 จุด ท่ามกลางมูลค่าการซื้อขายกว่า 54,494 ล้านบาท ได้รับแรงหนุนจากหุ้นพลังงาน และปิโตรเคมี ส่วนนักลงทุนสถาบันซื้อสุทธิ 5,099 ล้านบาท นอกนั้นพากันขายหมดทั้งบัญชีโบรกฯ รายย่อย และฝรั่งตาน้ำข้าว
*ค่าเงินบาทร่วงหลุด 30.00 บาทไปเมื่อช่วงปลายปี แต่ทางแบงก์ชาติบอกว่า แค่วอลุ่มเทรดเบาบาง เลยทำให้ค่าเงินเพี้ยน แต่พอกลับเข้าสู่วันทำงานตามปกติ ค่าเงินบาท เลยอ่อนค่ากลับมาได้ แต่สำหรับราคาหุ้นที่เกี่ยวกับค่าเงินบาท เช่น อิเล็กทรอนิกส์ ต่างพากันร่วงไปแล้ว นี่ก็ไม่รู้ว่าจะพายเรือกลับเข้าหาฝั่งเจอหรือไม่ หลังจากต้องเผชิญกับค่าเงินบาทแกว่งไปมาเป็นชิงช้าเลย ส่วนบิ๊กตู่ พล.อ.ประยุทธ์ นายกรัฐมนตรี บอกว่า รัฐบาล คลัง ธปท. กำลังปูเสื่อจับเข่าคุยกันอยู่ ให้ใจร่ม ๆ
*กลุ่มธนาคารพาณิชย์ นำโดยแบงก์ใหญ่ 4 แห่ง BBL KTB SCB และ KBANK ราคาหุ้นเริ่มดีดกลับ หลังไม่มีปัจจัยลบเรื่องดอกเบี้ยเข้ามารบกวน เพราะท่าทีแบงก์ชาติ น่าจะคงดอกเบี้ยนโยบาย 1.25% ยาวไปเลยโน่น ส่วนแนวโน้มไตรมาส 4/2562 ถูกคาดกำไรเพิ่มขึ้นกันถ้วนหน้า และเพิ่มขึ้นเยอะเสียด้วย รีบเข้าซื้อตอนนี้ตามคำแนะนำของโบรกฯ ยังทันอยู่ ราคาถูกจริง ๆ
*BAM บอกแล้วว่า ราคาที่ลงไปต่ำกว่าจองก่อนหน้านี้ หรือวนเวียนแถวราคาจอง (ไอพีโอ) 17.50 บาท ถือว่าน่าซื้อมาก ๆ ๆ ๆ เราต้องกล้า (ซื้อหุ้นพื้นฐานดี) ในช่วงที่คนอื่นกลัว และจะว่าไปแล้ว ราคาไอพีโอ 17.50 บาท ไม่ได้แพงอะไรเลยนะ เมื่อเทียบกับทิศทางของธุรกิจที่บริษัททำอยู่ และแนวโน้มกำไร วานนี้ราคาปิด 19.70 บาท เพิ่ม 1.60 บาท เปลี่ยนแปลง +8.84% มูลค่าซื้อขายยังหนาแน่น 3,072 ล้านบาท ราคาเป้าหมายโดยเฉลี่ยมากว่า 21-22 บาท หรือใครจะรอราคาย่อตัวมาซักหน่อยก็ได้ ค่อยเข้าลงทุน ก่อนจะแจ้งงบงวดไตรมาส 4/2562 ที่ถูกคาดว่าจะออกมาสวยหรู กำไรฟูแน่ ๆ
*OMG โอ้วแม่เจ้า หันกลับมาดูหุ้น IRPC วิ่งขึ้นมาแบบติดจรวด ปิดบวก 0.26 บาท มาที่ 3.94 บาท เปลี่ยนแปลง +7.07% เพราะราคาหุ้นในปี 2562 ถูกกดลงมาต่ำจนมีอัพไซด์เปิดกว้าง และผลประกอบการปีนี้ยังมีโอกาสฟื้นตัวจากฐานต่ำ จากประเด็นสงครามการค้าระหว่างจีนกับสหรัฐฯ ผ่อนคลายในระยะสั้น ขณะที่ปี 2562 ทั้งปีราคาน้ำมันดิบโลกฟื้นขึ้นมากว่า 13.2% แต่ราคาหุ้นน้ำมันไทยส่วนใหญ่ติดลบ และยัง Laggard ราคาน้ำมันดิบโลกอยู่มาก
*บมจ.ชโย กรุ๊ป (CHAYO) แจ้งว่าปี 2562 บริษัทประมูลซื้อ และ/หรือการได้มาซึ่งสินทรัพย์ด้อยคุณภาพรวม 13,906.48 ล้านบาท แบ่งเป็นการได้มาในช่วงเดือน ม.ค.-ก.ย. ซึ่งมีมูลหนี้หรือสิทธิเรียกร้อง รวม 4,807.32 ล้านบาท และในช่วงไตรมาส 4/2562 ได้เข้ามาเพิ่มอีก 9,099.16 ล้านบาท โดยมูลหนี้หรือสิทธิเรียกร้องในช่วงไตรมาส 4/2562 ส่วนใหญ่มีหลักประกัน เช่น ที่ดินเปล่า, ที่ดินเปล่าพร้อมสิ่งปลูกสร้าง ดูข้อมูลแบบนี้แล้ว สงสัยไตรมาส 4 กำไรสวย
*ธนาคารไทยพาณิชย์ (SCB) แจ้งว่า อรพงศ์ เทียนเงิน ได้ลาออกจากการดำรงตำแหน่งผู้จัดการใหญ่ของธนาคาร และได้รับแต่งตั้งให้ดำรงตำแหน่งประธานเจ้าหน้าที่บริหารของบริษัท ดิจิทัล เวนเจอร์ส จำกัด ซึ่งเป็นบริษัทในกลุ่มธุรกิจทางการเงินของธนาคาร โดยมีผลตั้งแต่วันที่ 1 มกราคม 2563
*เมธ์วดี ประเสริฐสินธนา เอ็มดี บลจ.บางกอกแคปปิตอล เตรียมส่งกองทุนใหม่ต้อนรับปี 2563 กองทุน “BCAP Global Equity” มีจุดเด่นที่ความยืดหยุ่นในการลงทุน แบบ Fund of funds ไม่ใช่ Feeder fund ที่มีอยู่เกือบทั้งหมดในตลาด BCAP Global Equity เลือกลงทุนผ่านกองทุนรวมจากกว่า 75,000 กองทุน และ 6,500 ETF ใน 40 กว่าประเทศทั่วโลก นับว่าเป็นกองที่มีความยืดหยุ่นสูง สามารถปรับได้ตามสภาวะตลาด พร้อมเสนอขายครั้งแรกวันที่ 6-10 ม.ค. 2563 ด้วยเงินลงทุนขั้นต่ำเพียง 500 บาท สนใจจองซื้อผ่านบล.บัวหลวง ทุกสาขา